Kolvetni eru einn af þremur flokkum efna sem flytja líkamanum orku og geyma hana , og má því kalla orkuefni . Heilinn notar til dæmis nánast eingöngu orku úr kolvetnum til sinna starfa . Kaloría er aftur á móti mælieining sem notuð er til þess að mæla orku ( e. energy ) eða upphaflega varma ( e. heat ) sem er ein tegund orku samkvæmt niðurstöðum eðlisfræðinnar frá 19. öld . Líkaminn vinnur misjafnlega mikla orku úr hinum ýmsu næringarefnum og til að lýsa magni orkunnar gætum við notað eininguna kaloríu . Vísindavefurinn mælir því með að þeir sem vilja fara með rétt mál noti orðið kílókaloríu eða hitaeiningu þegar fjallað er um orku í matvælum . Það er því ekki óalgengt að sjá báðar einingarnar notaðar þegar næringargildi matvæla eru gefin upp . Hver hitaeining eða kílókaloría samsvarar 4,2 kílójúlum . Þessi eining er ekki valin af handahófi heldur er júlið einmitt orkueining metrakerfisins . Þegar við beitum kraftinum 1 N ( njúton , newton ) á hlut og færum hann um einn metra þá höfum við notað orkuna 1 júl . Einingin vatt ( e. watt ) sem við notum um afköst eða afl raftækja og véla er eitt júl á sekúndu ( 1 J / s ) og orkueiningin kílóvattstund , sem er á rafmagnsreikningunum okkar , er 3.600.000 júl . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .